د افغانی سرې میاشتې له لوری خوږیاڼو کې له ۵۰۰ کډوالو کورنیو سره مرسته وشوه. نن سه شنبه د روان سپوږمیز کال د رجب المرجب میاشتې په ۱۸مه نېټه‏د افغانی سرې میاشتې له لوری د ننګرهار ولایت خوږیاڼو ولسوالۍ کې له ۵۰۰ راستنېدونکو کډوالو کورنیو سره د ۳۱ ټنه خوراکی توکو مرسته ترسره شوه. د یادې مرستې د توزیع پر مهال د ختیځ زون سیمه ییز رییس مولوی قمر ګل نصرت په خپلو خبرو کې وویل: نهایی کوښښ کوو چې له تازه راستنېدونکو کډوالو سره تر خپل وس مطابق مرسته او لاسنیوی وکړو. یاده مرسته کې هرې کورنۍ ته اوړه، غوړی، وریژې، بوره، لوبیا او خُرما ورکړل شوه. د یادونې وړ ده، چې په تېرو دوه ورځو کې د افغانی سرې میاشتې لخوا د ننګرهار ولایت په ګوشتې او پچیراګام ولسوالیو کې له ۷۵۰ کډوالو کورنیو سره د ټولټال ۴۶.۵ ټنه خوارکی توکو مرسته شوې.